
	ПРЕДЛОГ                         Број: 02 - __________                                                                                                 П Р Е Д Л О Г
_______ 2025 година
С к о п ј е

ЗАПИСНИК
од Осумнаесетта седница на Управниот одбор на
Фондот за здравствено осигурување на Република Северна Македонија,
одржана на 12 декември 2025 година со почеток во 10,00 часот 
во просториите на Фондот 

Присутни членови на Управниот одбор:
· [bookmark: _Hlk184113351][bookmark: _Hlk100059169]Дритан Даути -  претставник од Министерството за здравство –  претседател;
· [bookmark: _Hlk188953232]д-р Димитар Димитриевски – претставник од здружението на пензионерите – член;
· Маја Чемерикиќ Велковска – претставник од Организацијата на потрошувачи – член;
· [bookmark: _Hlk217291470]проф. Д-р Калина Гривчева Старделова – претставник од Лекарската, Фармацевтската и Стоматолошката комора на Македонија. Во работата на седницата учествуваше преку конференциска врска;
· Трпе Деаноски- претставник од Сојузот на синдикатите на Македонија – член.

Отсутни членови на Управниот одбор
· Ирена Петковски - претставник од Министерството за финансии – заменик претседал;
· Бранко Азески – претставник од Сојуз на стопански комори на Македонија. 

[bookmark: _Hlk177543659]Присутни од ФЗОРСМ:
· Сашо Клековски, ВД Директор на ФЗОРСМ;
· Христо Трповски, раководител на одделението за регрес и судски постапки, во својство на лице одговорно за организирање на работата на Управниот одбор на ФЗОРСМ;
· Мелиха Рахим, со задолжение републички контролор – инспектор, во својство на записничар.

Седницата ја отвори и водеше претседателот Дритан Даути. На почетокот утврди дека се присутни  мнозинството од членовите на Управниот одбор, со тоа што проф. д-р Калина Гривчева Старделова беше вклучена преку конференциска врска. Со тоа условите за полноважно работење и одлучување  на Управниот одбор се исполнети, по што го прочита претходно доставениот 

П Р Е Д Л О Г - Д Н Е В Е Н  Р Е Д

· Усвојување на записникот од Седумнаесетата седница на Управниот одбор одржана на 19 ноември 2025 година

1. [bookmark: _Hlk189207856][bookmark: _Hlk161644419]Разгледување на предлози од Стручната комисија која го утврдува предлогот на Листата на лекови кои паѓаат на товар на Фондот – (Предлог за утврдување на лекови на Листа А и Предлог за измена и/или дополнување на податоци во согласност со член 4 од Правилникот за лекови што се наоѓаат на Листа А и Листа Б);
2. Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерството за здравство и Фондот за здравствено осигурување;
3. Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2025 година; 
4. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2025 година;
5. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2025 година;
6. Предлог за донесување Одлука за изменување на Одлуката за утврдување на договорен надоместок во 2025 година за приватната здравствена установа „Аџибадем Систина“ - Скопје;
7. Предлог за донесување Одлука за изменување на Одлуката за вкупниот договорен надоместок за здравствените установи кои вршат услуги од областа на очната хирургија за 2025 година;
8. Предлог за донесување Одлука за утврдување на формата и содржината на анексите на договори што Фондот ги склучува со здравствените установи заради купување здравствени услуги во интерес на осигурените лица;
9. Предлог за донесување Правилник за изменување и дополнување на Правилникот за систематизација на работните места во Фондот за здравствено осигурување на Република Северна Македонија;
10. Предлог за утврдување на референтни цени на здравствени услуги;
11. Разгледување на Годишен извештај од финансиски контроли на јавни здравствени установи за периодот од 1.1.2024 до 31.12.2024 година;
12. Разно.

По изложувањето на предлог дневниот ред, претседателот праша дали има и други предлози за дневниот ред на денешната седница. Бидејќи немаше други предлози за дневниот ред на седницата, за Осумнаесетта седница на Управниот одбор на Фондот за здравствено осигурување на Република Северна Македонија  едногласно се усвои следниот

Д Н Е В Е Н  Р Е Д

· Усвојување на записникот од Седумнаесетата седница на Управниот одбор одржана на 19 ноември 2025 година

1. Разгледување на предлози од Стручната комисија која го утврдува предлогот на Листата на лекови кои паѓаат на товар на Фондот – (Предлог за утврдување на лекови на Листа А и Предлог за измена и/или дополнување на податоци во согласност со член 4 од Правилникот за лекови што се наоѓаат на Листа А и Листа Б);
2. Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерството за здравство и Фондот за здравствено осигурување;
3. Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2025 година; 
4. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2025 година;
5. Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2025 година;
6. Предлог за донесување Одлука за изменување на Одлуката за утврдување на договорен надоместок во 2025 година за приватната здравствена установа „Аџибадем Систина“ - Скопје;
7. Предлог за донесување Одлука за изменување на Одлуката за вкупниот договорен надоместок за здравствените установи кои вршат услуги од областа на очната хирургија за 2025 година;
8. Предлог за донесување Одлука за утврдување на формата и содржината на анексите на договори што Фондот ги склучува со здравствените установи заради купување здравствени услуги во интерес на осигурените лица;
9. Предлог за донесување Правилник за изменување и дополнување на Правилникот за систематизација на работните места во Фондот за здравствено осигурување на Република Северна Македонија;
10. Предлог за утврдување на референтни цени на здравствени услуги;
11. [bookmark: _Hlk217378680]Разгледување на Годишен извештај од финансиски контроли на јавни здравствени установи за периодот од 1.1.2024 до 31.12.2024 година;
12. Разно.

Потоа се пристапи кон разгледување на точките на дневниот ред.

· Усвојување на записникот од Седумнаесетта седница на Управниот одбор одржана на 19 ноември 2025 година;

Управниот одбор едногласно и без забелешки го усвои записникот од Седумнаесеттата седница на Управниот одбор.

ТОЧКА 1 - Разгледување на предлози од Стручната комисија која го утврдува предлогот на Листата на лекови кои паѓаат на товар на Фондот – (Предлог за утврдување на лекови на Листа А и Предлог за измена и/или дополнување на податоци во согласност со член 4 од Правилникот за лекови што се наоѓаат на Листа А и Листа Б).

[bookmark: _Hlk217298071]Директорот Сашо Клековски образложи пред членовите на Управниот одбор дека предлогот на стручната комисија за префрлање на лекот enoxaparin од Листа Б, на  Листа А на Листата на лекови кои паѓаат на товар на ФЗОРСМ е на иницијатива на Фондот, со цел осигурените лица да можат овој лек да го подигнат на рецепт во аптека, со што нема да има потреба да одат на шалтерите во подрачните служби на Фондот за поднесување на документи за рефундација на средства за лекови, а и службите на Фондот нема да бидат толку оптоварени со оваа проблематика, бидејќи најголем дел од рефундациите на средства за лекови се однесуваат на лекот enoxaparin,  што е еден пример за рационализација. Директорот напомена дека Фондот до стручната комисија поднел иста иницијатива и за префрлање на лекот nadroparin од Листа Б, на  Листа А на Листата на лекови кои паѓаат на товар на ФЗОРСМ, но стручната комисија не доставила предлог до Фондот за негово префрлање поради ознаката „Н“ во начинот на издавање на лекот, што значи дека лекот може да се применува само во болничка здравствена организација. Директорот наведе дека се одржани средби со комисијата и производителот на лекот ќе поднесе барање до МАЛМЕД за промена на начинот на издавање на лекот.

Потоа, Маја Чемерикиќ Велковска се осврна на самиот предлог на стручната комисија и посочи дека комисијата не треба да дефинира заштитено име на еден лек и цени дека до Фондот треба да достави предлог измена на Листата на лекови кои паѓаат на товар на ФЗОРСМ во контекст на вовед на генерика  enoxaparin на Листата А со сите регистрирани форми и дози со што би се овозможила конкуренстност на пазарот со регистрираните готови лекови кои ја содржат генериката Enoxaparin .
Присутните членови на Управниот одбор се сложија со Маја Чемерикиќ Велковска, при што Управниот одбор предложи стручната комисија да ги изврши сите потребни активности со кои ќе обезбеди унифицираност во начинот на издавање за лекот enoxaparin да биде достапен на рецепт за осигурените лица на сите готови лекови за кои има издадено одборение за пуштање во промет.
Дополнително, Маја Чемерикиќ Велковска нагласи дека тоа што лекот enoxaparin е опфатен, а лекот nadroparin не е опфатен во предлогот на стручната комисија доставен до Фондот, не го решава проблемот со потребата од рефундација на средства за лекови кај осигурените лица, посетата на шалтерите во подрачните служби на Фондот и оптовареноста на стручните служби на Фондот. Со цел обезбедување на достапност на сите регистирани готови лекови кои содржат активна супстанција enoxaparin и nadroparin на Листа А за да  пациентите имаат можност да ги подигаат од аптеки, непоходно е Стручната комисија да го регулира начинот на издавање со МАЛМЕД, а потоа да достави предлог за префрлање на лековите enoxaparin и nadroparin од Листа Б на Листа А до Фондот.

Во однос на ажурирањето на АТК кодовите, Маја Чемерикиќ Велковска наведе дека стручната комисија треба во соработка со МАЛМЕД и производителите, односно носителите на одобренија на лековите соодветно да ги ажурира АТК кодовите на сите лекови кои имаат Одобрение за пуштање на готов лек во промет за кои е потребно вакво ажурирање, бидејќи ова е многу важен дел, особено за да бидат синхронизирани јавните набавки по важечки АТК кодови на предложените генерики за сите здравствени установи.

По излагањата и дискусијата, Управниот одбор едногласно донесе одлука да го одложи гласањето за оваа точка од дневниот ред и Фондот  да се обрати до Стручната комисија која го утврдува предлогот на Листата на лекови кои паѓаат на товар на ФЗОРСМ заради давање на напатствија до истата за соодветно да постапи.


ТОЧКА 2 - Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерството за здравство и Фондот за здравствено осигурување.

Директорот Сашо Клековски објасни дека станува збор за лекови кои не се наоѓаат на Листата на лекови кои паѓаат на товар на ФЗОРСМ, а согласно Законот за здравственото осигурување се сметаат за основни здравствени услуги. Согласно Правилникот за начинот и методологијата за утврдување на референтни цени на лекови, претходно треба да се утврди референтна цена на лековите кои не се на Листата на лекови кои паѓаат на товар на Фондот, а за кои јавните здравствени установи бараат согласност за набавка.

По даденото објаснување, Управниот одбор едногласно донесе

Одлука
за дополнување на Одлуката за утврдување на референтни цени на лекови што не се на Листата на лекови, а се сметаат за основни здравствени услуги и кои јавните здравствени установи ги набавуваат по претходна согласност од Министерството за здравство и Фондот за здравствено осигурување

ТОЧКА 3 - Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2025 година.

Директорот Сашо Клековски појасни пред членовите на Управниот одбор дека измените во договорните надоместоци се однесуваат на ангажирање на приватни специјализанти во јавните здравствени установи, промени во приватните специјализации, односно вработување на специјализантите во јавните здравствени установи, како и измена во договорниот надоместок за ЈЗУ УК за физикална медицина и рехабилитација со што ќе се докомплетира апаратурата за роботска рехабилитација  на клиниката и со тоа целосно ќе биде ставен во функција горниот дел од роботот, а набрзо во функција ќе биде ставен и долниот дел.

На ова, Маја Чемерикиќ Велковска даде забелешка дека установата треба соодветно да си ги планира средствата, особено за исплата на вакви обврски како што е апаратурата за роботска рехабилитација, која е од клучно значење за здравствениот систем во Македонија. 

Со излагањето на Маја Чемерикиќ Велковска се согласија Дритан Даути и Трпе Деаноски кој наведе дека јасно се гледаат заложбите на Фондот за здравствено осигурување за подобрување на здравствениот систем, но установата мора редовно и соодветно да ги планира сите свои обврски.  Дополнително, проф. Д-р Калина Гривчева Старделова истакна дека со средствата за роботската рехабилитација всушност воведуваме нова здравствена услуга. 

Членовите на Управниот одбор се согласија дека роботската рехабилитација е неопходна за граѓаните на Македонија и е многу важно истата да профункционира со цел пациентите на кои им е неопходна да не се упатуваат на лекување во странство, што го исцрпува и буџетот на пациентите и на Фондот.

По дискусијата, Управниот одбор едногласно одлучи условно го прифати предлогот за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2025 година со обврска менаџментот на ЈЗУ УК за физикална медицина и рехабилитација да ги регулира сите свои обврски.

ТОЧКА 4 - Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2025 година.

Директорот Сашо Клековски објасни пред членовите на Управниот одбор дека оваа точка од дневниот ред се однесува на склучениот договор на „ПЗУ Биотек медикал“ со Фондот од дејноста интерна медицина и тоа за еден тим, при што неопходно е да се утврди договорен надоместок.

По даденото објаснување, Управниот одбор едногласно донесе

Одлука
за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната здравствена заштита за 2025 година

ТОЧКА 5 - Предлог за донесување Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2025 година.

Директорот Сашо Клековски даде објаснување дека станува збор за зголемување на надоместок за обезбедени услуги од областа на лабораториските испитувања на „ПЗУ Скринлб“ поради вработување на нов носител на дејност кој е специјалист по биохемија.

Одлука
за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко–консултативната здравствена заштита по упат од избран лекар за 2025 година

ТОЧКА 6 - Предлог за донесување Одлука за изменување на Одлуката за утврдување на договорен надоместок во 2025 година за приватната здравствена установа „Аџибадем Систина“ – Скопје.

Директорот Сашо Клековски објасни дека поради пад во пружање на здравствените услуги на државната кардиохирургија, а со цел исполнување на реалните потреби на пациентите кои се во животозагрозувачка состојба и извршување на здравствени услуги од областа на кардиоваскуларната хирургија и детската кардиохирургија, се предлага на Управниот  одбор на се зголеми договорниот надоместок на „ПЗУ Клиничка болница Аџибадем Систина“.

По даденото објаснување, Управниот одбор едногласно донесе

Одлука
за изменување на Одлуката за утврдување на договорен надоместок во 2025 година за приватната здравствена установа „Аџибадем Систина“ – Скопје

ТОЧКА 7 - Предлог за донесување Одлука за изменување на Одлуката за вкупниот договорен надоместок за здравствените установи кои вршат услуги од областа на очната хирургија за 2025 година.

Директрот Сашо Клековски даде објаснување дека оваа точка од дневниот ред се однесува на барањето доставено од Систина офтамологија до Фондот  за намалување на договорниот надоместок за 4.000.000  денари за операции на катаракта, а истиот тој износ да се зголеми надоместокот на „ПЗУ Промедика“, со цел да се намали листата на чекање за оваа здравствена услуга во Промедика. Бараното префрлање на надоместокот нема да има финансиски импликации врз Фондот.

По даденото објаснување, Управниот одбор едногласно донесе

Одлука
за изменување на Одлуката за вкупниот договорен надоместок за здравствените установи кои вршат услуги од областа на очната хирургија за 2025 година

ТОЧКА 8 - Предлог за донесување Одлука за утврдување на формата и содржината на анексите на договори што Фондот ги склучува со здравствените установи заради купување здравствени услуги во интерес на осигурените лица.

Директорот Сашо Клековски даде појаснување дека постоечките доовори кои Фондот ги има склучено со здравствените установи кои вршат хемодијализа во специјалистичко-консултативна здравствена заштита и со здравствените установи кои вршат здравствени услуги од специјализирана медицинска рехабилитација како продолжено болничко лекување, се со важност до 31.12.2025 и потребно е со Анекс на договорот, да се продолжи важноста на договорите до 31.12.2026.  Директорот најави дека понатаму ќе има и нови договори.

По даденото објаснување, Управниот одбор едногласно донесе

Одлука
за утврдување на формата и содржината на анексите на договори што Фондот ги склучува со здравствените установи заради купување здравствени услуги во интерес на осигурените лица

ТОЧКА 9 - Предлог за донесување Правилник за изменување и дополнување на Правилникот за систематизација на работните места во Фондот за здравствено осигурување на Република Северна Македонија.

Директорот Сашо Клековски објасни дека измените на правилникот се усогласување со Законот за административни службеници.

Трпе Деаноски истакна дека со измените на Законот за административни службеници се направила забуна помеѓу работницитите, бидејќи платата нема да се регулира со колективните договори , туку само со додатоци на колективните договори.

По дискусијата, Управниот одбор едногласно донесе

Правилник
за изменување и дополнување на Правилникот за систематизација на работните места во Фондот за здравствено осигурување на Република Северна Македонија

ТОЧКА 10 - Предлог за утврдување на референтни цени на здравствени услуги.

Членовите на Управниот поради проблематиката на самиот материјал по оваа точка од дневниот ред, донесоа одлука оваа точка да биде разгледана на наредната закажана седница на Управниот одбор на Фондот.

[bookmark: _Hlk217379248]ТОЧКА 11 - Разгледување на Годишен извештај од финансиски контроли на јавни здравствени установи за периодот од 1.1.2024 до 31.12.2024 година.

Директорот Сашо Клековски укажа дека 2024 година била динамична по однос на извршените финансиски контроли на јавните здравствени установи и дека извештаи од истите Фондот доставува до Министерството за здравство, Министерството за здравство, Министерството за внатрешни работи, финансиска полиција и Државниот завод за ревизија.  Најголеми забелешки при финансиските контроли кај јавните здравствени установи се дадени кај пресметките на плати и додатоци на плати, како и кај јавните набавки. Дополнително, директорот најави и промени во казнената политика на Фондот.

По даденото објаснување, Управниот одбор го усвои Годишенот извештај од финансиски контроли на јавни здравствени установи за периодот од 1.1.2024 до 31.12.2024 година.

Со тоа, дневниот ред беше исцрпен по што претседателот Дритан Даути во 11,30 часот ја заклучи Осумнаесетата седница на Управниот одбор на Фондот.

     Записничар,                                                                Управен одбор/Këshilli drejtues
        Мелиха Рахим                                                                         Претседател/Kryetar,

